Köppenin ilmastoluokitus

Köppenin ilmastoluokitus jakaa ilmastot kasvillisuustyyppejä vastaaviin luokkiin, joita merkitään kirjainlyhenteillä. Eri ilmastotyyppien jakoperusteina ovat lämpötilan ja sademäärän kuukausittaiset keskiarvot sekä sademäärän kausivaihtelu. Köppenin luokitus on laajimmin käytetty ilmastoluokitus, johon on myöhemmin ehdotettu muutoksia, laajennuksia ja parannuksia. Saksalainen kasvillisuuden ja ilmastojen tutkija Wladimir Köppen kehitti luokituksen noin vuonna 1900 tehden siihen muutoksia muun muassa vuosina 1918 ja 1936. Köppen julkaisi artikkelin lämpövyöhykkeistä jo 1884. Laajaan tietoisuuteen luokitus levisi 1928. Uudempi Trewarthan luokitus muuttaa ja laajentaa Köppenin luokitusta. Köppenin luokituksessa esimerkiksi Af on trooppinen sademetsäilmasto, joka on aina niin lämmin ja kostea, että kasvaa trooppista sademetsää. Se rajoittuu savanniin Aw, jota luonnehtii voimakas sademäärien vuosivaihtelu. Tämä ilmasto suosii harvapuista ruohotasankoa. ==Luokittelu== Köppenin ilmastoluokitus jakaa ilmastot viiteen pääryhmään, jotka jakautuvat edelleen useisiin alatyyppeihin. Tyypit ilmaistaan 2–4 kirjainta käsittävällä tunnuksella. ===A Trooppiset ilmastot=== Trooppisten ilmastojen (megaterminen) keskilämpötila on kaikkina kuukausina yli 18 °C. Toinen kirjain ilmaisee sademäärän jakautumista eri vuodenaikojen välillä: :f kostea, sadetta tasaisesti ympäri vuoden :m monsuuni, talvella kuivana kuukautena sataa alle 60 mm, mutta yli 100-((vuosisademäärä mm)/25). :w savanni, kuivimman kuukauden sademäärä alle 1/10 lämpimimmän kuukauden sademäärästä tai talvella kuivana kuukautena sataa alle 60 mm, ja myös alle 100-((vuosisademäärä mm)/25) :s talvisateinen *Af Trooppinen sademetsäilmasto. Kuumankostea, lämmin. Sadetta tasaisesti ympäri vuoden, sademäärä kaikkina kuukausina yli 60 mm. Amazonin ja Kongo-joen allas, Singapore. *Am Trooppinen monsuuni-ilmasto. Lämmintä tai kuumaa vuoden ympäri, lyhyt kuiva kausi talvella, muina aikoina runsassateinen. Conakry, Guinea. *Aw Savanni-ilmasto. Kostea kesä, kuiva talvi. Talven sademäärä alle 1/10 kesäsateesta. Bangalore, Intia. *As Savanni-ilmasto. Kuiva kesä. Honolulu, Havaiji. ===B Kuivat ilmastot=== Kuivien ilmastojen (aridi, semiaridi) vuosittainen sademäärä jää alle kuivuusrajan (noin 500 mm). Kolmannen kirjaimen merkitykset: :h vuoden keskilämpötila yli 18 °C tai nykyisessä luokituksessa kylmin kuukausi yli 0 °C. :k vuoden keskilämpötila alle 18 °C tai nykyisessä luokituksessa kylmin kuukausi alle 0 °C. Tässä luokassa voidaan tarvittaessa käyttää neljättä kirjainta osoittamaan sateen jakautumista vuodenaikojen välillä: w kesäsateinen, s talvisateinen. *BS Aroilmasto, sademäärä lämpötilasta riippuvien kuivuusrajojen välissä. Kuivuuden takia niukkaa kasvillisuutta. **BSh Subtrooppinen aro, kuiva ja kuuma tai lämmin. Cobar, Australia. **BSk Keskileveysasteiden aro, viileä tai kylmä ja puolikuiva. Medicine Hat, Alberta. *BW Aavikkoilmasto, sademäärä alle puolet aron maksimisademäärästä. Kuivuuden takia suurimmaksi osaksi kasviton. **BWh Subtrooppinen aavikko, kuuma ja kuiva tai erittäin kuiva. Riad, Saudi-Arabia. **BWk Keskileveysasteiden aavikko, viileä tai kylmä, kuiva tai erittäin kuiva. Turpan, Kiina. ===C Lauhkeat ilmastot=== Lauhkeiden ilmastojen (lämpimänlauhkeat ilmastot, mesoterminen) lämpimin kuukausi on keskilämpötilaltaan yli 10 °C ja kylmin kuukausi välillä −3 °C ja 18 °C. Toinen kirjain ilmaisee sademäärän jakautumista eri vuodenaikojen välillä: :f kostea, sadetta tasaisesti ympäri vuoden :w kesäsateinen :s talvisateinen Kolmas kirjain ilmaisee kesän lämpöisyyttä: :a lämpimin kuukausi keskilämpötilaltaan yli 22 °C ja vähintään 4 kuukautta yli 10 °C :b lämpimin kuukausi keskilämpötilaltaan alle 22 °C ja vähintään 4 kuukautta yli 10 °C :c lämpimin kuukausi keskilämpötilaltaan alle 22 °C ja enintään 3 kuukautta keskilämpötilaltaan yli 10 °C. *Cf Kosteanlauhkea ilmasto, meri-ilmasto. Sadetta tasaisesti ympäri vuoden, ei kuivaa kautta. Kesän kuivimpanakin kuukautena sademäärä yli 30 mm. Suurin osa Länsi-Euroopasta. **Cfa Subtrooppinen kostea ilmasto. Kuuma kesä, leuto talvi. Lämpimimmän kuukauden keskiarvo yli 22 °C. Buenos Aires. **Cfb Lauhkea meri-ilmasto. Lämmin kesä, leuto talvi. Lämpimimmän kuukauden keskiarvo alle 22 °C, mutta vähintään 4 kuukautta yli 10 °C. Lehtimetsävyöhykettä:, Saksa, Benelux-maat, Englanti, Tanska, eteläisin Ruotsi (Skoone). **Cfc Subarktinen meri-ilmasto. Viileä kesä, leuto talvi. Kesän lämpimin lämpimin kuukausi keskilämpötilaltaan alle 22 °C ja enintään 3 kuukautta keskilämpötilaltaan yli 10 °C, talven kylmimmän kuukauden keskilämpötila yli -3 °C. Etelä-Islanti, Färsaaret, Etelä-Alaskan rannikko ja Aleutit. Kasvillisuus Islannissa tunturikoivumetsiä, muualla harvaa puutundraa. *Cs Lämpimänlauhkea kuivakesäinen ilmasto. Välimerenilmasto eli talvisateiden ilmasto. Kesäkuukausina sataa korkeintaan 1/4 kosteiden talvikuukausien sateista. Pensasaroa ja nahkealehtisiä kuivia matalia metsikköjä, eli nahkealehtistä Macchia-kasvillisuutta: Portugali, Italia, Etelä-Ranska. **Csa Kuiva kuuma kesä, kostea ja leuto talvi. Lämpimimmän kuukauden keskiarvo yli 22 °C. Palermo, Sisilia, Pohjois-Marokko. Matalaa nahkealehtistä Macchia-pensastoa. **Csb Viileä, kuiva kesä, kostea ja leuto talvi. Lämpimimmän kuukauden keskiarvo alle 22 °C, mutta vähintään 4 kuukautta yli 10 °C. San Francisco, Kalifornia. *Cw Lämpimänlauhkea kuivatalvinen ilmasto. Meri-ilmasto. Kuivatalvinen monsuuni-ilmasto, jossa kuivina talvikuukausina sataa alle 1/10 sateisimmista kesäkuukausista. **Cwa Subtrooppinen kostea ilmasto. Kuuma kesä, kuiva ja leuto talvi. Lämpimimmän kuukauden keskiarvo yli 22 °C. Luodian, Kiina. **Cwb Lauhkea meri-ilmasto. Lämmin kesä, kuiva ja leuto talvi. Lämpimimmän kuukauden keskiarvo alle 22 °C. Mexico City. ===D Kylmätalviset ilmastot=== Kylmätalvisten ilmastojen (lumi- ja metsäilmastot, mikroterminen) lämpimin kuukausi on keskilämpötilaltaan yli 10 °C ja kylmin kuukausi alle −3 °C. Mannerilmasto. Toista ja kolmatta kirjainta käytetään kuten luokassa C, lisäksi kirjaimella d osoitetaan, että lämpimin kuukausi on keskilämpötilaltaan alle 22 °C, enintään 3 kuukautta keskilämpötilaltaan yli 10 °C ja kylmimmän kuukauden keskilämpötila alle −38 °C. Suomessa on luokan Df ilmasto, joka on kylmätalvinen lumi- ja metsäilmasto jossa sadetta saadaan tasaisesti ympäri vuoden. *Df Kostea- ja kylmätalvinen ilmasto. Sadetta tasaisesti ympäri vuoden. **Dfa Kuumakesäinen mannerilmasto. Romania; Peoria, Illinois. **Dfb Lämminkesäinen mannerilmasto. Havumetsää, sekametsää ja lehtimetsää. Eteläisin Suomi, Puola, Suurten järvien alue. **Dfc Subarktinen mannerilmasto. Viileä ja lyhyt kesä. Tyypillinen havumetsäilmasto. Suurin osa Suomesta. Anchorage, Alaska. **Dfd Subarktinen mannerilmasto. Erittäin kylmä talvi, viileä kesä. Enintään kolme kuukautta keskilämpötilaltaan yli 10 °C, kylmin kuukausi keskilämpötilaltaan alle −38 °C. *Dw Kuiva- ja kylmätalvinen ilmasto. Talvella vähäsateinen, talvikuukausina sataa alle 1/10 sateisimmista kesäkuukausista. **Dwa Kuumakesäinen mannerilmasto. Peking. **Dwb Lämminkesäinen mannerilmasto. Rudnaya Pristan, Venäjä. **Dwc Subarktinen mannerilmasto. Viileä ja lyhyt kesä. Irkutsk, Venäjä. **Dwd Subarktinen mannerilmasto. Erittäin kylmä talvi, viileä kesä, kuiva talvi. Enintään kolme kuukautta keskilämpötilaltaan yli 10 °C, kylmin kuukausi keskilämpötilaltaan alle −38 °C. Verhojansk. *Ds Ilmastotyyppi esiintyy ainoastaan välimerenilmaston viereisillä korkeilla alueilla. **Dsa Kuumakesäinen mannerilmasto. Saqqez, Iran. **Dsb Lämminkesäinen mannerilmasto. Mazama, Washington, Yhdysvallat. **Dsc Subarktinen mannerilmasto. Viileä ja lyhyt kesä. Galena Summit, Idaho, Yhdysvallat. ===E Jääilmastot=== Jääilmastojen (polaari-ilmastot, napailmastot, lumi-ilmastot) lämpimin kuukausi on keskilämpötilaltaan alle 10° C. *ET Tundrailmasto. Lämpimin kuukausi keskilämpötilaltaan 0 – 10 °C. Iqaluit, Kanada *EF Ikuisen pakkasen ilmasto. Jäätikköilmasto. Napajää. Kaikkien kuukausien keskilämpötila alle 0 °C. Scott Base, Etelämanner. == Trewarthan luokitus == Trewarthan ilmastoluokitusjärjestelmä on mukautettu versio Köppenin järjestelmästä. Se pyrkii määrittelemään ilmastovyöhykkeet niin, että ne vastaisivat tarkemmin kasvillisuusvyöhykkeitä. Trewarthan kuivuusraja metsälle ja arolle on 10 * (T − 10) + 3*P, missä P: kuuden lämpimimmän kuukauden (sen vuosipuoliskon, jossa aurinko on korkeimmillaan, "kesäpuolisko") yhteenlaskettujen sademäärien osuus kokonaissateesta. T = vuoden keskilämpötila. *A Trooppinen *B Kuivat aavikko ja aro *C Vain subtrooppiset ilmastot *D Lauhkeat useimmat Köppenin Cfb ja Cwb **DC Monet Köppenin D:t *E Subarktiset, Köppenin Cfc, Dfc, Dwc, Dsc, Dfd, Dwd *F Kylmät napa-alueiden ilmastot tundra ja jäätikkö *H Vuoristoilmasto, alpiininen vyöhyke *i — Erittäin kuuma: kuukausittainen keskilämpötila yli 35 *h — Hyvin kuumaa: 28 – 34,9 °C *a — Kuumaa: 23 – 27,9 °C *b — Lämmintä: 18 – 22,9 °C *l — Leutoa: 10 – 17,9 °C *k — Koleaa: 0,1 – 9,9 °C *o — Kylmää: −9,9 – 0 °C *c — Hyvin kylmää: −24,9 – −10 °C *d — Erittäin kylmää: −39,9 – −25 °C *e — Äärimmäisen kylmää: −40 °C tai alle == Katso myös == *Kasvillisuusvyöhyke *Kuivuusraja *Thornthwaiten ilmastoluokitus *Rivas-Martinezin ilmastoluokitus *Walterin ilmastoluokitus == Lähteet == == Aiheesta muualla == * Koppen's classification map ===Ilmastotietoja=== * WorldClimate * Weatherbase Luokka:Ilmastoluokitukset Luokka:Seulonnan keskeiset artikkelit